ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

PROIECT DE HOTĂRÂRE
- privind aprobarea Regulamentului propriu şi a Caietului de sarcini propriu ale serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni 
         Având în vedere :

           - referatul de aprobare înregistrat sub nr.4332/25.02.2021 prin care primarul oraşului propune aprobarea Regulamentului propriu şi a Caietului de sarcini propriu ale serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni; 
- raportul de specialitate întocmit de compartimentul de resort, înregistrat sub nr. 4334/25.02.2021;

- Hotărârea Consiliului Local nr. 189/17.12.2019 privind stabilirea modalităţii de gestiune a activităţilor de salubrizare de dezinsecţie, dezinfecţie şi deratizare în oraşul Boldeşti-Scăeni;
· dispoziţiile art. 120 alin. (1) şi art. 121 alin. (1) si (2) din Constituţia României, republicată;
· Legea nr. 51/2006 privind serviciile comunitare de utilități publice, republicată cu modificările și completările ulterioare;
· Legea nr. 101/2006 a serviciului de salubrizare a localităților, republicată , cu modificările și completările ulterioare;
·  Regulamentul-Cadru al serviciului de salubrizare a localităților aprobat prin  Ordinul nr. 82/2015 al Președintelui A.N.R.S.C, cu modificările și completările ulterioare;
· Caietul de sarcini-cadru al serviciului de salubrizare, aprobat prin Ordinul nr. 111/2007 al Președintelui A.N.R.S.C.;

· avizul secretarului general, înregistrat sub nr. 4338/25.02.2021;
- avizele comisiilor de specialitate ale consiliului local;

- art. 129 alin. (1), alin. (2) lit. „d”, alin. (7), lit. „n”,  art. 139 alin. (1) şi 196 alin (1) lit. „a” din OUG nr. 57/2019 privind Codul administrativ,

Consiliul Local al oraşului Boldeşti-Scăeni adoptă prezenta hotărâre:


Art.1. Se aprobă Regulamentul propriu al serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni conform anexei nr. 1.


Art.2. Se aprobă Caietul de sarcini propriu al  serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni conform anexei nr. 2.


Art.3. Anexele nr. 1 şi nr. 2 fac parte integrantă din prezenta hotărâre.

Art.4. Pe data adoptării prezentei hotărâri Hotărârea Consiliului Local nr. 6/28.01.2020 îşi încetează aplicabilitatea.
Art.5. Primarul oraşului Boldeşti-Scăeni, prin Serviciului Patrimoniu Local, va duce la îndeplinire prevederile prezentei hotărâri. 
Art.6. Prezenta hotărâre se comunică Serviciului Patrimoniu Local şi se aduce la cunoştinţă prin afişarea la sediul Primăriei şi pe site-ul instituţiei.
           PREŞEDINTE DE ŞEDINŢĂ,                                        

      TĂNĂSESCU STELIAN HORAŢIU
                                                                                                CONTRASEMNEAZĂ
                                                                                SECRETAR GENERAL,







       TUDOR FLORINA NELI
Boldeşti-Scăeni, 30.03.2021
Nr. 42
R O M Â N I A 

JUDEŢUL  PRAHOVA

ORAŞUL BOLDEŞTI-SCĂENI 

CONSILIUL  LOCAL

Nr.4338 /25.02.2021
A  V  I  Z

- asupra proiectului de hotărâre privind aprobarea Regulamentului propriu şi a Caietului de sarcini propriu ale serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni
           Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind aprobarea Regulamentului propriu şi a Caietului de sarcini propriu ale serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni, am constatat că acesta a fost iniţiat cu respectarea prevederilor legale în vigoare având ca temei Legea nr. 51/2006 privind serviciile comunitare de utilități publice, republicată cu modificările și completările ulterioare, Legea nr. 101/2006 a serviciului de salubrizare a localităților, republicată , cu modificările și completările ulterioare, Ordinul nr. 82/2015 şi Ordinul nr. 111/2007 ale Președintelui A.N.R.S.C privind aprobarea Regulamentului-Cadru al serviciului de salubrizare a localităților  şi a Caietului de sarcini-cadru al serviciului de salubrizare.

În conformitate cu dispoziţiile art. 129 alin. (7), lit. „n”,, consiliul local asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind serviciile comunitare de utilitate publică: alimentare cu apă, gaz natural, canalizare, salubrizare, energie termică, iluminat public şi transport public local, după caz.

Faţă de cele de mai sus şi în conformitate cu prevederile art.243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.

SECRETAR  GENERAL,
Tudor Florina Neli
Nr. 4332 /25.02.2021

REFERAT


Subsemnatul Bucuroiu Constantin, primar al oraşului Boldeşti-Scăeni, vă supun spre analiză şi aprobare “Proiectul de hotărâre privind aprobarea Regulamentului propriu şi a Caietului de sarcini propriu ale serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni”


În baza O.U.G. nr. 57/2019 privind Codul administrativ, a Legii nr. 51/2006 privind serviciile comunitare de utilităţi publice, republicată cu modificările şi completările ulterioare, a Legii nr. 101/2006 a serviciului de salubrizare a localităților, republicată, cu modificările și completările ulterioare, a Ordinul nr. 82/2015 pentru aprobarea Regulamentului-Cadru a serviciului de salubrizare a localităților, precum şi a  Ordinului  nr. 111/ 2007 privind aprobarea Caietului de sarcini-cadru al serviciului de salubrizare a localităţilor, prezint următoarea motivaţie:

-actele normative mai sus menţionate prevăd că autorităţile administraţiei publice locale au competenţe exclusive în ceea ce priveşte înfiinţarea, organizarea, gestionarea şi funcţionarea serviciilor de utilităţi publice;

-atribuirea activităţilor de deratizare, dezinsecţie şi dezinfecţie se efectuează distinct de celelalte activităţi specifice serviciului de salubrizare;

Faţă de cele mai sus prezentate propun următoarele:

- aprobarea Regulamentului propriu al serviciului de salubrizare pentru activităţile de deratizare, dezinsecţie şi dezinfecţie în oraşul Boldeşti-Scăeni conform anexei nr.1;



- aprobarea Caietului de sarcini propriu ale serviciului de salubrizare pentru activităţile de deratizare, dezinsecţie la nivelul oraşului Boldeşti-Scăeni, conform anexei, nr. 2.

În speranţa aprobării, vă mulţumesc anticipat! 

             P R I M A R,

BUCUROIU CONSTANTIN

Consiliului Local al oraşului Boldeşti-Scăeni

